ROMÂNIA





JUDEŢUL HARGHITA

**MUNICIPIUL GHEORGHENI**

**Compartiment resurse umane şi salarizare**

535500 Gheorgheni, p-ţaLibertăţii nr.27, jud. Harghita, Cod fiscal: 4245070
tel.: 0266-364 650; fax: 0266-364753; e-mail: primaria@gheorgheni.ro

**Nr.11564/2025**

**A N U N Ţ**

 **Municipiul Gheorgheni,** cu sediul în Mun.Gheorgheni, Piaţa Libertății, nr.27**,** în conformitate cu prevederile Ordinului Ministerului Sănătății nr.166/2023, cu modificările și completările ulterioare, **organizează concurs de recrutare în cadrul Direcției de Sănătate Publică Harghita, pentru ocuparea unui post contractual vacant pe perioadă nedeterminată:**

* **1 post de medic specialist ce își va desfășura activitatea la Compartimentul de asistență medicală din cadrul aparatului de specialitate al primarului Municipiul Gheorgheni,**

**Condiții generale de participare la concurs:**

Pentru a ocupa un post vacant sau temporar vacant de medic, persoana trebuie să îndeplinească condiţiile prevăzute de Legea [nr. 53/2003](https://lege5.ro/App/Document/gi2tknjqge/legea-nr-53-2003-privind-codul-muncii?d=2023-11-14) - [Codul muncii](https://lege5.ro/App/Document/gi2tknjxgq/codul-muncii-din-2003?d=2023-11-14), republicată, cu modificările şi completările ulterioare, şi cerinţele specifice prevăzute la art. 542 [alin. (1)](https://lege5.ro/App/Document/gm2dcnrygm3q/codul-administrativ-din-03072019?pid=291971878&d=2023-11-14#p-291971878) şi [(2)](https://lege5.ro/App/Document/gm2dcnrygm3q/codul-administrativ-din-03072019?pid=291971887&d=2023-11-14#p-291971887) din Ordonanţa de urgenţă a Guvernului [nr. 57/2019](https://lege5.ro/App/Document/gm2dcnrygm4a/ordonanta-de-urgenta-nr-57-2019-privind-codul-administrativ?d=2023-11-14) privind Codul administrativ, cu modificările şi completările ulterioare:

1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
2. cunoaşte limba română, scris şi vorbit;
3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
6. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
8. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1336/2022.

**Condiţiile specifice** pe care trebuie să le îndeplinească persoana care participă la concursul/examenul pentru ocuparea unui post vacant sunt stabilite în fişa postului astfel:

* studii universitare absolvite cu diplomă de licenţă în specializarea medic de medicină generală/medicină de familie,
* membru în colegiul medicilor din România cu viza pe anul în curs.

**În vederea înscrierii pentru concurs, candidații vor depune la sediul Municipiul Gheorgheni un dosar cuprinzând următoarele documente:**

1. formularul de înscriere la concurs, conform modelului prevăzut în anexa nr. 2 la H.G. nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
2. copia de pe diploma de licenţă şi certificatul de specialist **de medic de medicină generală/medicină de familie**;
3. copie a certificatului de membru al organizaţiei profesionale cu viza pe anul în curs;
4. dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
5. acte doveditoare pentru calcularea punctajului prevăzut în anexa nr. 3 din O.M.S. nr.166/2023;
6. certificat de cazier judiciar sau, după caz, extrasul de pe cazierul judiciar;
7. certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
8. adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
9. copia actului de identitate sau orice alt document care atestă identitatea, potrivit legii, aflate în termen de valabilitate;
10. copia certificatului de căsătorie sau a altui document prin care s-a realizat schimbarea de nume, după caz;
11. curriculum vitae, model comun european.

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

În cazul în care candidatul depune o declaraţie pe propria răspundere că nu are antecedente penale și dacă este declarat admis la selecţia dosarelor, are obligaţia de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

Copia actului de identitate, copiile documentelor de studii și carnetul de muncă sau, după caz, adeverințele care atestă vechimea în specialitatea studiilor solicitate și vechimea în muncă vor fi prezentate îmn original în vederea verificării conformității copiilor ce acestea.

Concursul pentru ocuparea postului vacant constă în următoarele etape:

1. *selecţia dosarelor de înscriere* şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la Ordinul nr.166/2023 și se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii.
2. *proba scrisă;*

La această probă vor participa doar candidaţii declaraţi ,,admişi’’ la rezultatul final al selecţiei dosarelor. Rezultatul probei scrise va fi afişat la sediul instituţiei cu precizarea punctajului obţinut şi a sintagmei “admis”sau “respins”.

1. *proba practică;*

La această probă vor participa doar candidaţii declaraţia admişi la proba scrisă.

Sunt declaraţi admişi numai candidaţii care au obţinut minimum 50,00 de puncte la proba scrisă, respectiv 50,00 de puncte la proba practică. În urma susţinerii tuturor probelor vor fi declaraţi promovaţi candidaţii care au obţinut minimum 50,00 de puncte în urma calculării mediei aritmetice.

**Dosarele de concurs** se depun în termen de 10 zile lucrătoare de la data afișării anunțului pe pagina de internet a instituției, pe site-ul oficial al Ministerului Sănătății și pe site-ul posturi.gov.ro, **la sediul** Municipiului Gheorgheni din P-ța Libertății nr.27.

**Calendarul de desfășurare al concursului:**

|  |  |
| --- | --- |
| Data publicării anunțului | **18.07.2025** |
| Data până la care se pot depune dosarele | **31.07.2025, ora 14:00** |
| Data selecţiei dosarelor, precum şi al punctajului rezultat din analiza şi evaluarea activităţii profesionale şi ştiinţifice conform anexei 3 (proba D) | 01.08.2025 |
| Data afişării rezultatului selecţiei dosarului/punctajului probei D | 01.08.2025, ora 15:00 |
| Data limită de depunere a contestaţiilor privind rezultatul selecţiei dosarelor/probei D | 04.08.2025, ora 15:00 |
| Data afişării rezultatului contestaţiilor privind selecţia de dosare/probei D | 05.08.2025, ora 15:00 |
| Data probei scrise | **11.08.2024, ora 10:00** |
| Data afişării rezultatului probei scrise | 11.08.2025, ora 15:00 |
| Data limită de depunere a contestaţiilor privind rezultatul probei scrise | 12.08.2025, ora 15:00 |
| Data afişării rezultatului contestaţiilor probei scrise | 13.08.2025, ora 15:00 |
| Data probei practice | **14.08.2025, ora 10:00** |
| Data afişării rezultatului probei practice | 14.08.2025, ora 15:00 |
| Data limită de depunere a contestaţiilor privind rezultatul probei practice | 18.08.2025, ora 15:00 |
| Data afişării rezultatului contestaţiilor probei practice | 19.08.2025, ora 15:00 |
| Data afişării rezultatului final | 20.08.2025 |

Alte informaţii despre condiţiile de participare la concurs se pot obţine la, nr. telefon: 0366-733007 int.214, e-mail: primaria@gheorgheni.ro .